Ego Manasses, Dei gratia Lingonensis Episcopus, universis notum facio, quod domina Pagana de Lanea. laude et assensu filiorum suorum, Mathei et Arnulfi, dedit Deo et beate Marie Juliaci pro remedio anime filii Hugonis decem solidos in nativitate domini annuatim solvendos Juliacensibus in molendino suo Castellionis. Portea vero eadem P. defuncta, filii ejus M. et A. pronominati pro beneficio matris sue nichilominus alios dederunt decem solidos in molendinis de Lanea Juliacensibus, itidem in eadem solempnitate in perpetuum reddendos. Hujus rei testes sunt: Unaudus capellanus meus, Philippus notarius meus, Bonius prepositus Castell. et Petrus maior, Andreas de Nigellis. Quod ut ratum inviolatumque permaneret, ad preces eorum sigilli nostri actoritate roboravimus. Anno verbi incarnati MºCº octogesimo quinto.